钦定古今图书集成/明伦汇编/官常典/第648卷 > 王秉彝
## 钦定古今图书集成/明伦汇编/官常典/第648卷 > 王秉彝

按《靖江县志》：“秉彝字好德，巴县人。成化三年，以举人
授江阴令。时骥沙未设县，民困于赋役。秉彝时乘舟
至止，拊循安辑，量沙之涨坍，用甲之羡，补乙之缺，积
逋始清。输粮涉险者，计银布抵之。招流亡，缓积负，助
谷种，赎子女，资婚葬。三年间往返风涛中无怠。既议
置县，又履亩察土定赋，令可为世守。迄今邑之征科”，
皆其制也。靖再易令，民怀之不忘，立“去思碑。”《郡志》载
秉彝为靖邑名宦之首。